פלה קוטי

פלה קוטי (Fela Kuti), או בשמו המלא אולופלה אולוסגון אולודוטון רנסום קוטי (בכתיב אנגלי: Olufela Olusegun Oludotun Ransome-Kuti;‏ 15 באוקטובר 1938 – 2 באוגוסט 1997), היה מוזיקאי פופ ניגרי, פעיל זכויות אדם ופעיל פוליטי פאן-אפריקניסט. פלה קוטי נחשב למייסד סגנון האפרוביט, סגנון שהוא שילוב של מוזיקה מערב אפריקאית עם ג'אז והפאנק של אמריקה. פרק זה לוקה בחסר. אנא תרמו לוויקיפדיה והשלימו אותו. פלה קוטי נולד באבאוקוטה שבמדינת אוגון בקצה הדרום מערבי של הרפובליקה של ניגריה. משפחתו של פלה הייתה משפחה בת המעמד הבינוני. אימו, פונימילאיו רנסום-קוטי, הייתה פעילה פמיניסטית וחברה בתנועה האנטי-קולוניאלית בניגריה שהתנגדה לשלטונם של הבריטים במדינה. אביו, הכומר ישראל אולודוטון רנסום קוטי, היה כומר פרוטסטנטי ומנהל בית ספר שהיה אף לנשיא הראשון של איגוד המורים הניגרי. שני אחיו של קוטי, בקו רנסום קוטי ואוליקויה רנסום קוטי, היו רופאים מוכרים בניגריה. בנוסף, פלה היה בן דודו של וולה סויינקה הסופר והמשורר הניגרי, והאפריקאי הראשון שזכה לפרס נובל לספרות. בשנת 1958 נשלח פלה ללונדון ללמוד רפואה כמו שני אחיו לפניו אולם משיכתו העזה למוזיקה הביאה אותו לפרוש מהלימודים ולעבור ללימודי מוזיקה בטריניטי קולג'. בזמן לימודיו הקים פלה את הלהקה Koola Lobitos, שניגנה ג'אז והיילייף, סגנון מוזיקלי מערב-אפריקאי ייחודי המסתמך על כלי נשיפה וגיטרות מרובות ככלים מובילים. ב-1960, נשא פלה את רמילקון "רמי" טיילור לאשתו הראשונה, ואיתה נולדו לו שלושה ילדים: פמי (שלאחר מכן המשיך את דרכו של אביו כמוזיקאי), יני וסולה. ב-1963 פלה חזר לניגריה, הקים מחדש את Koola Lobitos ועבר הכשרה כשדרן רדיו ברשות השידור הממלכתית הניגרית. למשך זמן קצר ניגן פלה עם וויקטור אוליה ולהקתו, ה-All Stars. ב-1967 נסע פלה לגאנה כדי לחשוב על כיוון מוזיקלי חדש ושם לראשונה קרא להמצאתו אפרוביט. כסגנון, אפרוביט מאופיין בדגמי קריאה-תגובה אפריקאים מסורתיים (כמו למשל במוזיקת בלוז ומזמורים אפריקאיים, בגיטרות קצב מונמכות ברקע, בדומיננטיות של כלי נשיפה ותופים שונים ובדגמי קצב מורכבים. הסגנון מערב מוזיקת יורובה אתנית (יורובה היא הקבוצה האתנית הדומיננטית בניגריה), ג'אז, פאנק, היילייף ושירה המשלבת מזמורים ניגרים. ב-1969, פלה יצא עם להקתו לארצות הברית לאחר שזכה להצלחה והכרה ממוזיקאים רבים בעולם. מסעו של פלה לארצות הברית הביא למהפך בתפיסותיו הפוליטיות. שם, לראשונה גילה פלה את תנועת הכוח לשחורים (Black Power) דרך סנדרה סמית', פעילה בתנועת הפנתרים השחורים, שהשפיעה עמוקות על המוזיקה של פלה ודעותיו הפוליטיות. סמית' אף שינתה את שם להקתו של פלה לניגריה 70'. בהיותו בארצות הברית הקליט פלה בלוס אנג'לס חומרים רבים שהפכו מאוחר יותר לתקליטו The 69' Los Angeles Sessions. פלה ולהקתו חזרו לניגריה לאחר שאחד המפיקים שעבדו עימם הלשין עליהם לרשויות ההגירה מאחר שהופיעו ועבדו ללא אישור מתאים. בשנת 1975 פשטו הרשויות בניגריה על המתחם של קוטי, עצרו אותו והשליכו אותו לכלא באשמת חטיפה. לפני כן הם אף ניסו לשווא להאשימו בשוד מזוין. כותרות העיתונים בניגריה הכריזו על "המקדש" שלו כאזור סכנה והכפישו את שמו בעלילות שווא ותיאורים מלאי תיעוב השכם והערב. ב-1976 כוחות צבא ומשטרה פשטו על ביתו "זה היה כמו הצגת תיאטרון אחת גדולה. כאלף חיילים צבאו על הבית וקהל של כ-60,000 איש עמד והסתכל" תיאר זאת פלה עצמו בראיון. פלה קוטי נפטר בשנת 1997 בעקבות סיבוך שנבע ממחלת האיידס בה חלה. מדיה וקבצים בנושא פלה קוטי בוויקישיתוף אתר האינטרנט הרשמי של פלה קוטי פלה קוטי, ברשת החברתית פייסבוק פלה קוטי, ברשת החברתית אקס (טוויטר) פלה קוטי, ברשת החברתית אינסטגרם פלה קוטי, סרטונים בערוץ היוטיוב פלה קוטי, במסד הנתונים הקולנועיים IMDb (באנגלית) פלה קוטי, באתר AllMovie (באנגלית) פלה קוטי, במסד הנתונים הקולנועיים KinoPoisk (ברוסית) פלה קוטי, באתר אפל מיוזיק (באנגלית) פלה קוטי, באתר ספוטיפיי פלה קוטי, באתר Last.fm (באנגלית) פלה קוטי, באתר AllMusic (באנגלית) פלה קוטי, באתר MusicBrainz (באנגלית) פלה קוטי, באתר דיזר פלה קוטי, באתר Yandex.Music (ברוסית) פלה קוטי, באתר Discogs (באנגלית) פלה קוטי, באתר Songkick (באנגלית) פלה קוטי, באתר Genius פלה קוטי, באתר SecondHandSongs פלה קוטי, באתר בנדקמפ פלה קוטי, באתר בילבורד (באנגלית) פלה קוטי, באתר "Find a Grave" (באנגלית) פלה קוטי, באתר אנציקלופדיה בריטניקה (באנגלית) פלה קוטי עיון מחדש - חיים של אחרים ערן סבג [1] 055564 ‏He was in a godlike state - כתבה באתר עיתון הגארדיאן. הביוגרפיה של פלה קוטי באתר www.worldmusiccentral.org.